# Txapular

Txapular (del turc çapulculuk, "saqueig") és un neologisme derivat de les protestes del 2013 a Turquia després de l'ús del Primer Ministre Erdoğan de la paraula çapulcu (pronunciat "txa-pul-ju", que en turc significa saquejador, rondaire, rodamón, delinqüent, vàndal) per descriure els manifestants. La paraula va arrelar ràpidament entre els manifestants, que van donar-li el nou significat de lluitar pels seus drets.

## Context

El Primer Ministre Recep Tayyip Erdoğan va dir durant un discurs el 2 de juny del 2013, referint-se als manifestants:
| « | No podem veure com alguns çapulcu inciten el nostre poble. [...] Sí, també construirem la mesquita. No necessito permís per a això; ni tal sols del cap del Partit Republicà del Poble ni d'alguns çapulcu. Prenc el permís del cinquanta per cent de ciutadans que ens van elegir com a partit de govern. | » |
Els manifestants van decidir ràpidament agafar el terme 'çapulcu' per descriure's i van canviar-ne el significat. Així doncs, en pocs dies, aquest mot, normalment negatiu i pejoratiu, va agafar un sentit positiu i ara és utilitzat com un terme positiu d'auto-identificació. Els simpatitzants d'arreu del món dels fets del Parc de Gezi van fer-se fotos amb el lema "jo també sóc un çapulcu" i van començar a publicar-los per les xarxes socials donant suport als manifestants de Turquia. Aquest moviment compta amb el suport del lingüista i crític polític Noam Chomsky, qui es defineix a si mateix com un 'txapulador' amb el missatge "Taksim és a tot arreu, i a tot arreu hi ha la resistència".' Cem Boyner, el President de Boyner Holding també va donar suport a aquest moviment ensenyant un cartell que deia "No sóc ni de dretes ni d'esquerres, sóc un txapulador."

## Cançó de txapular

Després de les protestes, la cançó de txapular que duu per títol Everyday I'm chapulling (Cada dia txapulo) es va tornar molt popular a Turquia.

## Conjugació

En català aquest nou verb es conjuga com cantar:
    Present d'indicatiu
    Jo txapulo
    Tu txapules
    Ell/ella txapula
    Nosaltres txapulem
    Vosaltres txapuleu
    Ells/elles txapulen

## Referències

* ↑ «Erdogan manté la línia dura i diu que no es deixarà intimidar per "uns quants saquejadors"». 324.cat, 09-06-2013. [Consulta: 20 juny 2013].
* ↑ «Erdogan fa una crida a la calma i atribueix els aldarulls a manifestants extremistes». 324.cat, 03-06-2013. [Consulta: 20 juny 2013].
* ↑ «Yeni internet fenomeni: Chapulling» (en turc). posta.com.tr, 05-06-2013. [Consulta: 20 juny 2013].
* ↑ Vídeo del discurs Arxivat 2013-06-09 a Wayback Machine. (turc)
* ↑ «Erdoğan: AKM yıkılacak, Taksim'e cami de yapılacak - Radikal Politika». Radikal.com.tr. [Consulta: 5 juny 2013].
* ↑ «'Just a few looters': Turkish PM Erdogan dismisses protests as thousands occupy Istanbul's Taksim Square». Independent.co.uk [Consulta: 5 juny 2013].
* ↑ «Turkish Prime Minister Calling the protesters looters - CNN iReport». Ireport.cnn.com, 03-06-2013. [Consulta: 7 juny 2013].
* ↑ Sherlock, Ruth. «Turkey: Erdogan brands protesters 'extremists' and 'looters'». The Daily Telegraph, 03-06-2013. [Consulta: 7 juny 2013].
* ↑ Noam Chomsk & Diren Gezi: http://www.youtube.com[/watch?v=eCwLfhwRHdQ Chomsky salutes the Gezi Park resistance], YouTube, 4 de juny del 2013.
* ↑ Everyday I'm Çapuling !, YouTube, 4 de juny del 2013.

## Enllaços externs

* http://www.radikal.com.tr/politika/erdogan_akm_yikilacak_taksime_cami_de_yapilacak-1135947.
* http://www.hurriyet.com.tr/ekonomi/23438303.asp
* http://www.ibtimes.com/what-capuling-everyday-im-capuling-turkish-protest-video-goes-viral-1291541